Ja. Dersom dere i realiteten har bodd sammen i mer enn to år, men ikke har hatt felles folkeregistrert adresse i hele denne perioden, er det ikke fritak for dokumentavgift. Vilkårene i loven er tolket strengt på dette punktet, og krever at samboerene sin felles adresse har vært registrert i folkeregisteret i hele toårsperioden. Det er med andre ord ikke tilstrekkelig å legge fram bevis på felles adresse, som for eksempel leiekontrakt, adresseendring hos Posten eller lignende.